Saudiya Arabistonida Makka va Madinadagi ikki muqaddas masjiddan boshqa masjidlarda jamoat namozi to`xtatildi

Saudiya Arabistoni Makka va Madinadagi ikkita muqaddas masjiddan tashqari qirollikning barcha masjidlarida jamoat namozlarini to`xtatishga qaror qildi. Bu haqda tarjumon.uz xabar qilmoqda.
Seshanba kuni e`lon qilingan ushbu qarorda koronavirus tarqalishining oldini olish uchun musulmonlarni masjidlarda emas, balki uyda ibodat qilishga chaqiriladi.
SPA bayonotida aytilishicha, diniy tomondan masjidlarda barcha jamoat namozlarini, shu jumladan haftalik juma namozlarini ham to`xtatilishga ruxsat berildi. Ammo, Makka va Madinadagi ikkita muqaddas masjid yopilmaydi.
«Masjid eshiklari vaqtincha yopiladi, ammo ularga azon aytishga ruxsat beriladi», deyiladi bayonotda.
Shuningdek, arab tilidagi azonda odatdagidek «namozga keling» iborasi «uyda ibodat qiling»ga o`zgartitildi. Bayonotda aytilishicha, musulmonlar tomonidan juma kuni tush paytida o`qiladigan namozi uyda o`qilishi mumkin.